|  |
| --- |
| **Analýza vplyvov na životné prostredie** |
| **5.1 Ktoré zložky životného prostredia (najmä ovzdušie, voda, horniny, pôda, organizmy) budú predkladaným materiálom ovplyvnené a aký bude ich vplyv ?** |
| Chránený areál (CHA) Horný tok Chotčianky je vymedzený na vodnom toku Chotčianka v úseku od 20,170 riečneho kilometra (rkm) po 21,200 rkm. Vyhlásením CHA Horný tok Chotčianky sa predpokladá dlhodobý pozitívny vplyv na prírodné hodnoty, ktoré sú predmetom ochrany tohto územia. Ide o biotop európskeho významu Br 3 Horské vodné toky a ich drevinová vegetácia s myrikovkou nemeckou (*Myricaria* germanica) a biotop druhu živočícha európskeho významu mihuľa potiská (*Eudontomyzon danfordi*).  Biotop myrikovky nemeckej je veľmi dynamický biotop vyžadujúci nepravidelný vodný režim s občasnými prívalovými vodami, ktoré vytvárajú nové štrkové lavice. V CHA Horný tok Chotčianky boli porasty myrikovky výrazne ovplyvnené povodňami v r. 2001 – 2002 a v r. 2009 – 2010. V CHA Horný tok Chotčianky sa biotop myrikovky nemeckej vo väčšej či menšej miere zachoval minimálne od r. 1975 a slúži aj ako zdroj diaspór myrikovky pre nižšie úseky toku Chotčianky. Mihule sú existenčne viazané na horské a podhorské rieky s prirodzeným rázom vodného toku, ktoré pravidelne meandrujú a vytvárajú množstvo piesčito – humusových nánosov. Horný tok Chotčianky vytvára vhodné podmienky pre výskyt mihúľ.  Vyhlásením CHA Horný tok Chotčianky budú pozitívne ovplyvnené aj ďalšie zložky životného prostredia napr. pôda, voda a ovzdušie.  Hodnotenie vplyvov na jednotlivé zložky životného prostredia:   1. **Organizmy – biota**  |  |  | | --- | --- | | *typ vplyvu* | pozitívny, s priamym environmentálnym dopadom, trvalý | | *veľkosť vplyvu* | Veľký | | *rozsah vplyvu* | CHA Horný tok Chotčianky, vodný tok Chotčianka | | *celkové hodnotenie environmentálnej významnosti vplyvu* | veľmi významný, priaznivý |   Vyhlásením CHA Horný tok Chotčianky bude v súlade s požiadavkami Európskej komisie zabezpečená právna ochrana územia, čím budú vytvorené podmienky pre zachovanie, resp. obnovenie priaznivého stavu biotopu európskeho významu a druhu európskeho významu, ktoré tvoria predmet ochrany CHA Horný tok Chotčianky. Opatrenia sú prioritne zamerané na ochranu biotopov a na ochranu biotopov druhov živočíchov, ktoré sú predmetom ochrany územia, ale výsledným efektom bude aj zachovanie alebo zlepšenie stavu ďalších biotopov a druhov živých organizmov vrátane biotopov a druhov európskeho významu a národného významu, ktoré sa v území vyskytujú.   1. **Voda**  |  |  | | --- | --- | | *typ vplyvu* | pozitívny, s nepriamym environmentálnym dopadom, trvalý | | *veľkosť vplyvu* | Malý | | *rozsah vplyvu* | CHA Horný tok Chotčianky, vodný tok Chotčianka | | *celkové hodnotenie environmentálnej významnosti vplyvu* | málo významný, priaznivý |   CHA Horný tok Chotčianky je vymedzený na vodnom toku Chotčianka v úseku od 20,170 rkm po 21,200 rkm. Predmetom ochrany CHA Horný tok Chotčianky je biotop európskeho významu a druh živočícha európskeho významu, ktoré sú priamo naviazané na vodné prostredie. Vyhlásením CHA Horný tok Chotčianky bude zabezpečená právna ochrana časti vodného toku Chotčianka, čo môže prispieť k dosiahnutiu dobrého stavu vodného toku Chotčianky.   1. **Horniny a pôda**  |  |  | | --- | --- | | *typ vplyvu* | pozitívny, s nepriamym environmentálnym dopadom, trvalý | | *veľkosť vplyvu* | Malý | | *rozsah vplyvu* | CHA Horný tok Chotčianky, vodný tok Chotčianka | | *celkové hodnotenie environmentálnej významnosti vplyvu* | málo významný, priaznivý |   Predkladaný materiál sa nezaoberá problematikou ochrany hornín a pôdy, ale zlepšenie a udržanie priaznivého stavu predmetov ochrany CHA Horný tok Chotčianky pozitívne ovplyvní všetky zložky okolitého ekosystému vrátane pôd.   1. **Ovzdušie**  |  |  | | --- | --- | | *typ vplyvu* | pozitívny, s nepriamym environmentálnym dopadom, trvalý | | *veľkosť vplyvu* | Malý | | *rozsah vplyvu* | CHA Horný tok Chotčianky, vodný tok Chotčianka | | *celkové hodnotenie environmentálnej významnosti vplyvu* | málo významný, priaznivý |   Cieľom predkladaného materiálu nie je ochrana ovzdušia, ale zlepšenie a udržanie priaznivého stavu predmetov ochrany CHA Horný tok Chotčianky pozitívne ovplyvní všetky zložky okolitého ekosystému vrátane ovzdušia. |
| **5.2 Bude mať predkladaný materiál vplyv na chránené územia a ak áno, aký?** |
| Schválením nariadenia vlády, ktorým sa vyhlasuje chránený areál Horný tok Chotčianky, vznikne nové chránené územie – CHA Horný tok Chotčianky. Vyhlásenie CHA Horný tok Chotčianky môže priaznivo ovplyvniť aj Chránené vtáčie územie Laborecká vrchovina (SKCHVU011 Laborecká vrchovina), v ktorom sa navrhované územie nachádza.   |  |  | | --- | --- | | *typ vplyvu* | pozitívny, s priamym environmentálnym dopadom, trvalý | | *veľkosť vplyvu* | Veľký | | *rozsah vplyvu* | CHA Horný tok Chotčianky | | *celkové hodnotenie environmentálnej významnosti vplyvu* | veľmi významný, priaznivý | |
| **5.3 Bude mať predkladaný materiál vplyvy na životné prostredie presahujúce štátne hranice? (ktoré zložky a ako budú najviac ovplyvnené)?** |
| Áno. CHA Horný tok Chotčianky je zároveň územím európskeho významu. Vyhlásením CHA Horný tok Chotčianky sa vytvára predpoklad pre zlepšenie a následné zachovanie lokálnej biodiverzity a spolu s ďalšími územiami navrhnutými do sústavy Natura 2000 vytvárajú podmienky pre naplnenie jej hlavného cieľa, ktorým je zachovanie prírodného dedičstva, významného nielen pre územia Slovenska, ale pre Európsku úniu ako celok. |
| **5.4 Aké opatrenia budú prijaté na zmiernenie negatívneho vplyvu na životné prostredie?** |
| Opatrenia na zmiernenie negatívneho vplyvu na životné prostredie nie sú potrebné, keďže predkladaný materiál navrhuje činnosti iba s pozitívnym vplyvom na životné prostredie. |